Rusland | Seagull
Rusland is 'n unieke, pragtige, tydlose land. Ons skop hierdie onvergeetlike toer af deur 'n luukse bootvaart op die Volga te geniet. Hierdie luukse boot-hotel sal ons huis wees vir die duur van hierdie toer.
Moskou, wat ryk in geskiedenis is, het 'n magdom skatte om te besigtig. Ons geniet ook die moderne lewe en prag van hierdie ou wêreldstad.
Ons klim af by die St Sophia wal van die Moskva Rivier. Hier besigtig ons die Cathedral of Christ the Saviour en die Pushkin Kunsmuseum Ons sien die nuwe monument van Pieter die Grote, ons wandel deur Gorky Park en sien die Maiden Convent. Verdere besienswaardighede wat ons vandag besigtig is die Lenin Hills platvorm, Victory Park en Poklonnaya Hill waar die 2de Wêreldoorloggedenkteken staan. Ons sien ook die bekende Kuzuzovlaan en die Wit Huis.
Die Kremlin is 'n hoogtepunt op hierdie toer! Dit is die middelpunt van Moskou en huisves die paleis van die Tsaars, asook 'n unieke ensemble van geboue – 'n argitektoniese pragstuk! Hier staan die pragtige Cathedral Square (die middel van die Kremlin) wat reeds in die 15de eeu gebou is. Ander geboue in die Kremlin-ensemble is die Assumption Cathedral, die vernaamste kerk van Rusland (gebou in die 15de eeu), Annuciation Cathedral (die privaat kerk van die Russiese Tsaars), Cathedral of the Archangel, asook die grafte van die Russiese Tsaars. Die bekende Tsaarkanon (16de eeu) en die Tsaarklok (18de eeu) staan op die vloer van die Kremlin.
Ons besoek ook die arsenaal museum (die tesourie van die Russiese Tsaars).
Uglich is 'n baie geliefde dorp in Rusland. Ons sien die pragtige aansig van die dorp met sy pragtige Cathedral of Ressurection en St. John's Church op die horison soos ons nader vaar op die Volgarivier. Dit is hier waar die sewende vrou van Ivan die verskriklike, in die kremlin van Uglich, in eerbare ballingskap gewoon het. Tsarevich Dimitry is ook hier oorlede, en die bestaande kerk van St. Demitrius van die bloed is gebou waar hy gesterf het
Goritsy is 'n klein nedersetting, sewe kilometer van die Kirillo-Belozersky klooster geleë. Ons besoek die Klooster van die Opstanding op die oewer van die Sheksna Revier.
Kizhi is 'n klein eiland naby Petrozavodsk. Die hele eiland is ontwerp om 'n opelug museum te wees, toegewy aan argitektuur. Houtgeboue en -strukture, wat gebring is van verskeie dele van Karelia, demonstreer verskillende voorbeelde van die streek se argitektoniese style van die uit 18de en 19de eeu. Ons sien die 22-koepel Church of Transfiguration, gebou in 1714. Hierdie kerk is heeltemal van hout gebou en is sonder 'n enkele spyker! Die kerk staan 37 meter hoog en is 'n wonderwerk van konstruksie en skoonheid.
Hier staan ook verskeie ten volle gemeubileerde huisies wat die gemeenskap se leefstyl demonstreer. Hier is ook pragtige demonstrasies van weefwerk.
Ons besoek ook die Russiese Vodka museum waar ons kennis neem van die geskiedenis van die Vodkabedryf in Rusland.
St Petersburg is die Venisië van Rusland. Hier sien ons die Nevsky Prospect, Palace Square en die Winterpaleis. Nog besienswaardighede is die Spit of the Vassilievsky Eiland, University Embankment, Hoofgebou van die State St Petersburg University, Admirality, Senate Square, die brons ruiter (Monument opgerig vir Pieter die Grote), St Isaac's Cathedral, St. Isaac's Square, Field of Mars, die somertuine, Cruiser Aurora en Smolny Katedraal.
Gedurende die "Pushkin en Pavlovsk" toer sal ons besoek aflê by die twee somer woonplekke van die Russiese koninklike familie.
Die Hermitage Museum, een van die wêreld se grootste museums (gestig in 1764), sal jou definitief beindruk! Dit huisves meer as 2,7 miljoen items. Ons sien onder andere meesterstukke van Da Vinci, Raphael, Roden, Rembrandt, Rubens en Franse impressioniste.